L’AV Mestre Lope-Josep Carsí celebra el seu sopar anual a la Casa de Cultura
2025-07-24

Dissabte que ve 11 de maig a la nit serà festiu per a l’AV Mestre Lope- Josep Carsí i adjacents de Burjassot. L’entitat ha triat aquest dia, a partir de les 21.30 hores, per a celebrar el seu tradicional sopar anual en el qual els veïns i les veïnes del barri es reuneixen per a departir de manera desenfadada.

El sopar tindrà lloc, un any més, a la Casa de Cultura i des de l’Associació informen que el preu del mateix és de 8€ per als socis i sòcies que estiguen al corrent del pagament de les quotes. En el cas de no estar al corrent, el preu serà de 12€; preu també per a aquelles persones que no siguen sòcies de l’entitat però vulguen compartir aquesta nit amb els seus components. Com és tradicional després del sopar l’AV realitzarà una rifa.

La confirmació de l’assistència al sopar ha de realitzar-se abans del dijous 9 de maig en la seu o bé telefonant al 607 36 97 96.